laion/Wikipedia-Exotic huggingface dataset:
ორსაგდულიანები

ორსაგდულიანები (Bivalvia) — უხერხემლოთა კლასი მოლუსკების ტიპისა. მათი სხეული ორსაგდულიან ნიჟარაშია მოთავსებული. ნიჟარის სიგრძე რამდენიმე მმ-დან 1,5 მ აღწევს, შედგება 3 (რქოვანი, ფაიგურისა და სადაფის) შრისაგან. მათი სხეული მანტითაა დაფარული. სხეულსა და მანტიას შორის არის მანტიის ღრუ, მუცლის მხარეზე — კუნთოვანი ფეხი. თავი არა აქვთ. სუნთქავენ ლაყუჩებით. საჭმლის მომნელებელი სისტემა იწყება პირით, რომელიც საყლაპავ მილში გადადის, ეს უკანასკნელი კი — კუჭში. კუჭიდან იწყება ნაწლავი, რომელიც ანალური ხვრელით იხსნება გამომყვან სიფონთან. ორსაგდულიანები იკვებებიან პლანქტონით. ახასიათებთ ღია მიმოქცევა. ზურგის მხარეზე აქვთ სამსაკნიანი გული. გამომყოფი ორგანოა წყვილი თირკმელი. ორსაგდულიანების უმრავლესობა ცალსქესიანია, ახასიათებთ გარეგანი განაყოფიერება. განაყოფიერებული კვერცხებიდან გლოქიდიები იჩეკება. ნერვული სისტემა შედგება თავის, ტანისა და ფეხის ნერვული კვანძებისაგან. აქვთ აგრეთვე წონასწორობის ორგანო — სტატოცისტები და ქიმიური გრძნობის ორგანო — ოსფრადიები. ზოგ სახეობას მანტიის გვერდებზე თვალები აქვთ განვითარებული. კლასში 15 ათასი სახეობაა. ბინადრობენ მტკნარ და ზღვის წყლებში. საქართველოს მტკნარ წყლებში ორსაგდულიანებიდან საკმაოდ ფართოდაა გავრცელებული უკბილო ორსაგდულიანები; ორსაგდულიანების ზოგ სახეობას (ხამანწკები, მიტილუსები, ზღვის სავარცხლურები და სხვა). საკვებად იყენებენ. ზოგი უკბილო მარგალიტის მწარმოებელია, მისი ნიჟარისაგან ამზადებენ სადაფის ღილებს და სხვა ნივთებს; ზოგ სახეობას ზიანი მოაქვს. ასეთია, მაგ., გემის ჭია, რომელიც აზიანებს გემისა და ნავსადგურების ხის ნაგებობებს. ლეჟავა გ., ქართული საბჭოთა ენციკლოპედია, ტ. 7, თბ., 1984. — გვ. 584. ყურაშვილი ბ., უხერხემლოთა ზოოლოგია, თბ., 1973; Жизнь животных, т. 2 — Безпозвоночные, М., 1968; Руководство по зоологии, т. 2, М., 1940;
ორსართულა

ორსართულა (ზოგჯერ სამსართულაც) — ქართული ხალხური ცეკვა, წრიული წყობის ფერხული. არსებობს ორსართულას მრავალი სინონიმი — „ზემყრელო“ (ქართლი), „ქორბეღელა“ (თუშეთი), „მურამულ დიკელა“ (სვანეთი), „აბარბარე“, „გერგეთულა“ (ხევი) და სხვა. ქსე, ტ. 7, გვ. 585, თბ., 1984
ორსახლიანი მცენარეები

ორსახლიანი მცენარეები — მცენარეები, რომლებსაც მამრობითი (მტვრიანიანი) და მდედრობითი (ბუტკოიანი) ყვავილები ან მამრობითი და მდედრობითი სასქესო ორგანოები (არაყვავილოვან მცენარეებში) განლაგებული აქვთ სხვადასხვა ეგზემპლარზე. ორსახლიან მცენარეებს განეკუთვნება ვერხვი, ტირიფი, ოფი,კანაფი, პამპის ბალახი, ბოსტნის მჟაუნა და სხვა. ერთსახლიანი მცენარეები მრავალსახლიანი მცენარეები ქართული საბჭოთა ენციკლოპედია, ტ. 7, თბ., 1984. — გვ. 585.
სან-ტომე და პრინსიპის პრეზიდენტი

სან-ტომე და პრინსიპის პრეზიდენტი – სან-ტომე და პრინსიპის სახელმწიფოს მეთაური, მოსახლეობა ირჩევს 5 წლის ვადით. სან-ტომე და პრინსიპის პრეზიდენტების სია
ბილობა-რიცი

ბილობა-რიცი (ლათ extractum ginko bilobae)- მცენარეული წარმოშობის პრეპარატი. პრეპარატის ერთი კაფსულა შეიცავს 40მგ ginko bilobae-ს ფოთლების მშრალ სტანდარტიზებულ ექსტრაქტს: 24% გინკგოს ჰეტეროზიდები (Ginkgo flavon glycosides) და 6% გიკგოლიდ-ბილობალიდები (Terpene lactones) ექსტრაქტის აქტიური ნივთიერებები - ფლავონოიდური გლიკოზიდები, გინკგოლიდები და ბილაბოლიდები აუმჯობესებენ სისხლის მიმოქცევას და მის რეოლოგიურ მახასიათებლებს, აფართოებენ სისხლძარღვებს, აფერხებენ თრომბოციტების აგრეგაციას. პრეპარატი ახდენს მეტაბოლური პროცესების ნორმალიზებას, ახასიათებს ქსოვილებზე ანტიჰიპოქსიური მოქმედება. აუმჯობესებს თავის ტვინში სისხლის მიმოქცევას, ჟანგბადისა და გლუკოზის მიწოდებას, ასევე კიდურებში სისხლის მიმოქცევას. აქვს გამოხატული შეშუპების საწინააღმდეგო მოქმედება თავის ტვინსა და პერიფერიულ ქსოვილებზე. თავის ტვინში სისხლის მიმოქცევის მოშლა, რომელსაც ახლავს მეხსიერების, ყურადღებისა და ინტელექტუალური შესაძლებლობების დაქვეითება, შიშის შეგრძნება, თავბრუსხვევა, ყურებში ხმაური, ძილის დარღვევა. ქვედა კიდურებში სისხლის მიმოქცევის მოშლა, რომელსაც ახლავს ტკივილი სიარულის დროს, სიცივის შეგრძნება და პარესთეზიები. პრეპარატის კომპონენტებისადმი მომატებული მგრძნობელობა. ორსულობისა და ლაქტაციის პერიოდში პრეპარატის მიღება არ არის რეკომენდებული, თუმცა, დადგენილი არ არის ნაყოფზე მისი უარყოფითი გავლენა. ინიშნება თითო კაფსულა დღეში სამჯერ ჭამის შემდეგ. მდგომარეობის გაუმჯობესება აღინიშნება ერთი თვის შემდეგ. მკურნალობის ხანგრძლივობა სამი თვე. იშვიათად - კუჭ-ნაწლავის ტრაქტის ფუნქციის დარღვევა, თავის ტკივილი, კანზე გამონაყარი. პრეპარატის ვარგისიანობის ვადაა 2 წელი, ინახება 10-15 oC ტემპერატურაზე, სინათლისგან დაცულ, მშრალ, ბავშვებისთვის ხელმიუწვდომელ ადგილზე! შეფუთვაში 20 კაფსულა, თითო 40 მგ. ექიმის რეცეპტის გარეშე!
თავისუფლების ინსტიტუტი

თავისუფლების ინსტიტუტი — ლიბერალური საჯარო პოლიტიკის ადვოკატირების არასამეწარმეო და არაპარტიული საზოგადოება. იგი სამოქალაქო კამპანიების, დებატების, კვლევებისა და საგანმანათლებლო საქმიანობით ესწრაფვის დაამკვიდროს სამოქალაქო თავისუფლების, აქტიური მოქალაქეობის, საზოგადოებრივი ანგარიშვალდებულების, კანონის უზენაესობის, გამჭვირვალობისა და თავისუფალი ბაზრის ფასეულობები საზოგადოებრივ ცხოვრებაში, პოლიტიკაში, კანონებსა და საჯარო დაწესებულებებში. თავისუფლების ინსტიტუტის საიტი
კივი (მრავალმნიშვნელოვანი)

კივი შეიძლება აღნიშნავდეს: კივი — ხილი კივი — ფრინველი
პოლკოვნიკი

პოლკოვნიკი (რუს. полковник, მაკედ. полковник, პოლ. pułkownik, უკრ. полковник) — მაღალი საოფიცრო შემადგენლობის სამხედრო წოდება მრავალი ქვეყნის არმიაში. ქართულ არმიაში პოლკოვნიკი ყველაზე მაღალი საოფიცრო სამხედრო წოდებაა, რომლის შემდგომაც მოდის გენერლის სამხედრო რანგი. პოლკოვნიკი წესისამებრ პოლკის მეთაურია. ნატოს ჯარებში პოლკოვნიკის სამხედრო რანგის კოდირებაა "OF-5". ფრანგულ და ინგლისურენოვან ქვეყნებში პოლკოვნიკს ეწოდება — კოლონელი (Colonel); გერმანულენოვან ქვეყნებში — ობერსტი (Oberst). Довідник з історії України.За ред. І.Підкови та Р.Шуста.- К.: Генеза, 1993 დაარქივებული 2009-04-10 საიტზე Wayback Machine. . (უკრაინული) ЗАКОН УКРАЇНИ Про військовий обов'язок і військову службу (უკრაინული) Про положення про проходження військової служби відповідними категоріями військовослужбовців (უკრაინული) История Советского флота დაარქივებული 2012-12-05 საიტზე Archive.isCategory:Webarchive template archiveis links (რუსული)
Introducing... The Beatles

Introducing... The Beatles — ინგლისური როკ-ჯგუფ The Beatles-ის პირველი ამერიკული გრამფირფიტა, რომელიც გამოვიდა 1964 წლის 10 იანვარს. ეს არის ბრიტანული Please Please Me-ს აშშ ვერსია. ყველა სიმღერის ავტორი — ჯონ ლენონი და პოლ მაკ-კარტნი, გარდა მითითებულისა. ბრიუს სპაიზერი ჯგუფის Vee-Jay Records-ზე ჩაწერილი მასალის შესახებ დაარქივებული 2005-07-28 საიტზე Wayback Machine. The Beatles Vee-Jay Records-ზე ↑ https://www.allmusic.com/album/r60372 ↑ Whitburn 2010, p. 63. ↑ American album certifications – The Beatles – Introducing... The Beatles. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
შვედეთის სპორტისა და ჯანმრთელობის სკოლა

შვედეთის ჯანმრთერლობისა და სპორტის სკოლა (შვედ Gymnastik- och idrottshögskolan) — უმაღლესი სასწავლებელი სტოკჰოლმში, შვედეთში. ჯანმრთელობისა და სპორტის სკოლა ფიზიკური განვითარების, სპორტული შეჯიბრებებისა და ჯანმრთელობის პრევენციის ფაკულტეტებს სთავაზობს მსურველებს. სასწავლებელში მიმდინარეობს როგორც თეორიული, ასევე პრაქტიკული სწავლება. ოფიციალური საიტი დაარქივებული 2004-09-18 საიტზე Wayback Machine. for Gymnastik- och idrottshögskolan The Swedish School of Sport and Health Sciences დაარქივებული 2009-03-02 საიტზე Wayback Machine.
Meet the Beatles!

Meet the Beatles! — ინგლისური როკ-ჯგუფ The Beatles-ის მეორე ამერიკული გრამფირფიტა, რომელიც გამოვიდა 1964 წლის 20 იანვარს. ყველა სიმღერის ავტორები - ლენონი/მაკ-კარტნი, გარდა მითითებულისა. ინფორმაცია საიტზე Discogs ↑ Meet the Beatles! AllMusic-ზე ↑ Larkin, Colin (2007). The Encyclopedia of Popular Music, 4th, Oxford University Press. ISBN 978-0195313734.  ↑ მარში, დეივ სვენსონი, ჯონ (რედ.). The Rolling Stone Record Guide, პირველი გამოცემა, Random House/Rolling Stone Press, 1979, გვ. 26. ↑ Canadian album certifications – The Beatles – Meet The Beatles. Music Canada. ↑ American album certifications – Beatles, The – Meet the Beatles!. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
სტოკჰოლმის განათლების ინსტიტუტი

სტოკჰოლმის განათლების ინსტიტუტი (იგივე Lärarhögskolan) — სტოკჰოლმის განათლების საუნივერსიტეტო ინსტიტუტად დაარსდა 1956 წელს. 2008 წელს ინსტიტუტი სტოკჰოლმის უნივერსიტეტს შეუერთდა. Stockholm Institute of Education - ოფიციალური საიტი
The Beatles' Second Album

The Beatles' Second Album — ინგლისური როკ-ჯგუფ The Beatles-ის მესამე ამერიკული გრამფირფიტა, რომელიც გამოვიდა 1964 წლის 20 იანვარს. ეს არის ბრიტანული With the Beatles-ს აშშ-ის ვერსია. ყველა სიმღერის ავტორები – ჯონ ლენონი და პოლ მაკ-კარტნი, გარდა მითითებულისა. სიმღერების ნაწილში წამყვან ვოკალს ასრულებს ლენონი. ↑ Eder 2009. sfn error: no target: CITEREFEder2009 (help) ↑ Marsh, Dave; Swenson, John (Editors). The Rolling Stone Record Guide, 1st edition, Random House/Rolling Stone Press, 1979, p. 26. ↑ The Beatles - Chart history. Billboard. დაარქივებულია ორიგინალიდან — 2016-03-18. ციტირების თარიღი: 16 მაისი 2016. ↑ Whitburn 2010, p. 63 ↑ Offizielle Deutsche Charts (Enter "Beatles" in the search bar). GfK Entertainment. ციტირების თარიღი: 16 მაისი 2016. ↑ Canadian album certifications – The Beatles – Second Album. Music Canada. ↑ American album certifications – The Beatles – The Beatles_ Second Album. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
Ersta Sköndal University College

Ersta Sköndal-ის საუნივერსიტეტო კოლეჯი (შვედ. Ersta Sköndal högskola) — სტოკჰოლმში მდებარე შვედეთის უმაღლესი სასწავლებელი, რომელსაც შვედეთის ეკლესიის მიერ დაარსებუული არაკომერციული ფონდი Stora Sköndal ხელმძღვანელობს. Ersta Sköndal ჩაბარების მსურველებს სთავაზობს პროფესიულ განათლებასა და თრენინგს, საძიებო პროგრამების შესწავლას, ასევე სამედიცინო მოვლასა და საცხოვრებელი ფართით უზრუნველყოფას საპენსიო ასაკის პირებისთვის. Ersta Sköndal-ს აქვს ორი სტუდსაცხოვრებელი: Ersta და Sköndal ჯანდაცვის სამეცნიერო განყოფილება საექთნო სამეცნიერო ბაკალავრიატი საექთნო მეცნიერების ოსტატი კოორდინირებული პროგრამა საექთნო დისციპლინის შემსწავლელი პროგრამა საექთნო კვლევის განყოფილება და სიცოცხლის შესწავლის შეხედულებები სოცმუშაკის განყოფილება სოცმუშაკის სამეცნიერო ბაკალავრიატი სოცსამსახურის მეცნიერების ოსტატი კოორდინირებული პროგრამა Sköndal-ის საინსტიტუტო კვლევითი განყოფილება თეოლოგიისა და დიაკვნობის შემსწავლელი განყოფილება საეკლესიო მუსიკის განყოფილება საუნივერსიტეტო კოლეჯის ბიბლიოთეკა ოფიციალური საიტი დაარქივებული 2009-03-16 საიტზე Wayback Machine. for Ersta Sköndal University College Ersta Sköndal საუნივერსიტეტო კოლეჯი დაარქივებული 2009-04-21 საიტზე Wayback Machine.
კონსტფაკის დიზაინის სკოლა

კონსტფაკის დიზაინისა და ხელოვნების დარგობრივი სკოლა-კოლეჯი (შვედ Konstfack) არის სტოკჰოლმში მდებარე ხელოვნებისა და დიზაინის დარგობრივი უმაღლესი სასწავლებელი. შვედეთი. Konstfack, ოფიციალური საიტი 2007 წლის საგაზაფხულო გამოფენა ოფიციალური საიტი (ინგლისური ვერსია). საგაზაფხულო გამოფენა 2008 დაარქივებული 2008-05-12 საიტზე Wayback Machine. 2008 წლის საგაზაფხულო გამოფენის ოფიციალური საიტი.
შვედეთის ქრისტიან-დემოკრატიული პარტია

შვედეთის ქრისტიან-დემოკრატიული პარტია (შვედ Kristdemokraterna) — შვედური პოლიტიკური პარტია; დაარსებულია 1964 წელს, მაგრამ რიქსდაგში 1985 წლამდე მოხვედრა ვერ შესძლო (1985 წელს ცენტრის პარტიასთან კოალიციაში მყოფმა მოახერხა ბარიერის გადალახვა, ხოლო 1991 წელს უკვე დამოუკიდებლად გავიდა არჩევნებში). პარტიის პირველი ლიდერი ბირგერ ექსტერდტი იყო, 1973 წელს მისი გარდაცვალების შემდეგ პარტიას სათავეში ალფ სვენსონი ჩაუდგა. 2004 წლის 3 აპრილიდან პარტიის თავმჯდომარე იორან ჰეგლუნდია. პარტიის ძირითადი მიზნებია: ჯანდაცვისა და სოცლიალური მომსახურების ღირსეული დონე; არჩევნების თავისუფლება ბავშვებიანი ოჯახებისთვის; სკოლაში დაცული და წყნარი ვითარება; ქუჩებში უსაფრთხოების უზრუნველყოფა; შვედეთის ქრისტიან-დემოკრატიულ პარტიას სხვა ანალოგიური პარტიების მსგავსი იდეოლოგია აქვს, რომელიც ქრისტიანობის პრინციპებზეა დამყარებული. 1973 წელი 1976 წელი 1979 წელი 1982 წელი 1988 წელი 1991 წელი 1994 წელი 1998 წელი 2002 წელი 2006 წელი 1964-დან 2006 წლამდე რიქსდაგში არჩევნების შედეგები შეგიძლიათ იხილოთ მედიაფაილები თემაზე „შვედეთის ქრისტიან-დემოკრატიული პარტია“ ვიკისაწყობში. ოფიციალური საიტი
შვედეთის ლიბერალური სახალხო პარტია

სახალხო პარტია-ლიბერალები (შვედ Liberalerna) — შვედეთის ლიბერალური პოლიტიკური პარტია. დაარსებულია 1934 წელს და 1902 წელს დაარსებული პარტია „Frisinnade Landsföreningen-ის“ მემკვიდრედ მიიჩნევს თავს. შედის მემარჯვენე-ცენტრისტულ კოალიციაში „ალიანსი შვედეთისთვის“. 1978 წელს ჩამოაყალიბა უმცირესობით დაკომპლექტებული მთავრობა, რომელსაც სათავეში ულო ულსტენი ედგა და ერთი წელი იარსება. პარტია ქალთა დისკრიმინაციის წინააღმდეგ იბრძოდა. გამოდიოდა შვედეთის ევროკავშირში შესვლის მოთხოვნით, რაც 1995 წელს აღსრულდა კიდეც, გამოდის ევროკავშირის გაფართოებისა და ევროინტეგრაციის გაძლიერების იდეით. ცივი ომის დასრულების შემდეგ გამოვიდა შვედეთის ნატოში გაწევრიანების მოთხოვნით. რიქსდაგში 2006 წლის 17 დეკემბრის არჩევნებზე ხმათა 7,54‰ (418 395) დააგროვა და 349 ადგილიდან 28 სავარძელი მიიღო. გავიდა მეოთხე ადგილზე. Folkpartiet ოფიციალური საიტი პარლამენტში ფრაქციის გვერდი დაარქივებული 2007-02-10 საიტზე Wayback Machine.
შვედეთის ცენტრის პარტია

შვედეთის ცენტრის პარტია (შვედ Centerpartiet) — 1913 წელს დაარსებული შვედეთის პოლიტიკური პარტია. 1958 წლამდე "ფერმერთა კავშირი" (შვედურად Bondeförbundet) ეწოდებოდა. პარტიის ლიდერი 1971-1985 წლებში ტურბიორნ ფელდინი შვედეთის პრემიერ-მინისტრი სამჯერ გახდა. პარტია ღია საიმიგრაციო პოლიტიკას უჭერს მხარს. შედის მემარჯვენე-ცენტრისტულ "ალიანსში შვედეთისთვის". 2006 წლის 17 დეკემბრის არჩევნებში რიქსდაგში ხმათა 7.88 % (437 389) მოაგროვა და 349 ადგილიან პარლამენტში 29 სავარძელი მოიპოვა. გავიდა მესამე ადგილზე.
შვედეთის მწვანეთა პარტია

შვედეთის მწვანეთა პარტია (შვედ. Miljöpartiet de Gröna) — შვედეთის მწვანეთა პოლიტიკური პარტია. დაარსდა 1981 წელს ბირთვული ენერგიის გამოყენების წინააღმდეგ მოძრაობის აქტივისტების მიერ. პარტიის ლიდერები ერთდროულად არიან ქალი და მამაკაცი — მარია ვეტერსტრანდი და პეტერ ერიქსონი - როგორც სქესთა შორის თანასწორობის სიმბოლო. საპარლამენტო არჩევნებში 1982 წლიდან იღებს მონაწილეობას. 1988 წელს პარტიამ ხმათა 5,53 % და რიქსდაგში 20 სავარძელი მოიპოვა. 1991 წლის არჩევნებზე ყველა სადეპუტატო მანდატი დაკარგა. 1994 წელს კი 5,02 % და 18 ადგილი მიიღო და ამდროიდან საპარლამენტო პარტიად რჩება. პარტია თავის რიგებში, მეტწილად, ახალგაზრდებს იზიდივას. გამოდის ევროკავშირის წევრობის წინააღმდეგ და მოითხოვს რეფერენდუმი ჩატარდეს, სადაც ეს საკითხი უნდა იყოს წარდგენილი. ასევე გამოდის შვედეთში ბირთვული ენერგიის გამოყენების წინააღმდეგ და ალტერნატიული ენერგიის შემუშავების მოთხოვნით. ამჟამად მწვანეთა პარტია უფრო მემარცხენეა, ვიდრე მემარჯვენე. ზოგიერთ კომუნებში პარტიის დანაყოფები ლიბერალებთან ერთად მოქმედებენ. 1998 წელს საზოგადოებრივი არჩევნების დროს მწვანეებმა ხმათა 4,5 % მიიღეს და მმართველ კოალიციაში მოხვდნენ სოციალ-დემოკრატიული და მემარცხენე პარტიების მონაწილეობით. გარემოს დაცვის პარტია — მწვანეები[მკვდარი ბმული]
ისლამური ხელოვნების მუზეუმი (დოჰა)

ისლამური ხელოვნების მუზეუმი — ქატარის ეროვნული მუზეუმის გვერდით, დოჰაში, კატარი მდებარე მუზეუმი. ის 2008 წლის 22 ნოემბერს გაიხსნა. კომპლექსის პროექტი ეკუთვნის არქიტექტორ იუჰ მინ პეის. მუზეუმის შენობა ძველი ისლამური არქიტექტურის გავლენით შეიქმნა, თუმცა თვითმყოფადი დიზაინი აქვს. ეს არის პირველი ამ ტიპის მუზეუმი სპარსეთის ყურის რეგიონში და მასში ისლამური ხელოვნების ერთ-ერთი უმსხვილესი კოლექციაა გამოფენილი. კომპლექსი ასევე მოიცავს აუდიტორიუმებს, ბიბლიოთეკას და რამდენიმე რესტორანს. კომპლექსის საერთო ფართი 45 000 მ²-ია და დოჰას ყურეში ნავსადგომის სამხრეთ კუთხეში მდებარეობს. მუზეუმი საზოგადოებისთვის 2008 წლის 1 დეკემბერს გაიხსნა. მუზეუმის ოფიციალური საიტი ვიკისაწყობში არის გვერდი თემაზე: ისლამური ხელოვნების მუზეუმი
შვედეთის მემარცხენე პარტია

მემარცხენე პარტია, მპ (შვედ Vänsterpartiet) — შვედეთის მემარცხენე პარტია, დაარსებულია 1917 წელს. 1917-1921 წლებში ეწოდებოდა მემარცხენე სოციალ-დემოკრატიული პარტია - მსდპ (Sveriges socialdemokratiska vänsterparti), 1921-1967 წლებში - შვედეთის კომუნისტური პარტია - შკპ (Sveriges Kommunistiska Parti), 1967-19909 წლებში მემარცხენე პარტია - კომუნისტები - (Vänsterpartiet kommunisterna). მემარცხენე პარტიის ოფიციალური საიტი
შვედეთის სოციალ-დემოკრატიული პარტია

შვედეთის სოციალ-დემოკრატიული პარტია (შვედ Sveriges socialdemokratiska arbetarepartiet) — ყველაზე ძველი (დაარსებულია 1889 წელს) და ყველაზე ხალხმრავალი შვედური პარტია. 2007 წლის 17 მარტს, პარტიის რიგგარეშე კონგრესზე ლიდერად პირველად იქნა ქალი - მონა სალინი - არჩეული. 2014 წლიდან პარტია აყალიბებს უმცირესობის მთავრობას. ოფიციალური საიტი
Something New (ალბომი)

Something New — ინგლისური როკ-ჯგუფ The Beatles-ის მეხუთე ამერიკული გრამფირფიტა, რომელიც გამოვიდა 1964 წლის 20 ივლისს. ეს არის ბრიტანული A Hard Day's Night-ის აშშ ვერსია - 8 სიმღერით ამ ალბომიდან და ორი დამატებითი სიმღერით - Slow Down და Matchbox, EP დისკიდან Long Tall Sally. I'll Cry Instead - 2:09 (მონო) / 1:49 (სტერეო) Things We Said Today - 2:39 Any Time at All - 2:13 When I Get Home - 2:18 Slow Down (ლარი უილიამსი) - 2:55 Matchbox (კარლ პერკინსი) - 1:58 Tell Me Why - 2:10 And I Love Her - 2:32 I'm Happy Just to Dance with You - 1:58 If I Fell - 2:22 Komm, Gib Mir Deine Hand (ლენონი/მაკ-კარტნი/ნიკოლასი/ჰელერი) - 2:19 ინფორმაცია საიტზე Discogs ↑ https://www.allmusic.com/album/r1507 ↑ მარში, დეივ; სვენსონი, ჯონ (რედ.). The Rolling Stone Record Guide, პირველი გამოცემა, Random House/Rolling Stone Press, 1979, p. 26. ↑ Canadian album certifications – The Beatles – Something New. Music Canada. ↑ American album certifications – The Beatles – Something New. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
არმიათა ჯგუფი „აფრიკა“

არმიათა ჯგუფი „აფრიკა“ (გერმ. Heeresgruppe Afrika; შემოკლებით HGr Afrika) — გერმანული „ვერმახტის“ არმიათა დიდი შენაერთი მეორე მსოფლიიო ომის დროს. არმიათა ჯგუფი „აფრიკა“ დაარსებულ იქნა 1943 წლის 22 თებერვალს გერმანულ-იტალიური სატანკო არმიის უმაღლესი მთავარსარდლობის და ტუნისის საორგანიზაციო შტაბის საფუძველზე. 1943 წლის 13 მაისს არმიათა ჯგუფ „აფრიკამ“ კაპიტულაცია გამოაცხადა და „ვერმახტის“ მიერ გაუქმებულ იქნა. 1943 წლის 23 თებერვლიდან: გენერალ-ფელდმარშალი ერვინ რომელი 1943 წლის 10 მარტიდან: გენერალ-პოლკოვნიკი ჰანს-იურგენ ფონ არნიმი არმიათა ჯგუფის ჯარები არმიათა ჯგუფის 504-ე სადაზვერვო პოლკი დაქვემდებარებული ერთეულები გერმანული აფრიკაკორპსი ტუნისის კამპანია არმიათა ჯგუფი „აფრიკა“ (ინგლისური)
შვედეთის ზომიერი პარტია

შვედეთის ზომიერი კოალიციური პარტია (შვედ. Moderata samlingspartiet ან შემოკლ. Moderaterna) — შვედეთის კონსერვატიული პოლიტიკური პარტია, დაარსებული 1904 წელს. 1904-1938 წლებში ეწოდებოდა „საყოველთაო არჩევნების კავშირი“ (შვედ. Allmänna valmansförbundet), 1938-1952 წლებში „მემარჯვენეთა ეროვნული ორგანიზაცია“ (Högerns riksorganisation), 1952-1968 წლებში „მემარჯვენე პარტია“ (Högerpartiet), 1968 წლიდან თანამედროვე სახელწოდებას ატარებს. გამოდის თავისუფალი ბაზრისა და პრივატიზაციის მხარდამჭერი ლოზუნგით. მხარს უჭერს შვედეთის ევროკავშირში ყოფნას, ასევე გამოდიოდა შვედეთის ევროზე გადასვლის მხარდაჭერით. 2010 წლის რიქსდაგის არჩევნებზე პარტიამ ხმათა 30 % მოაგროვა და 349 ადგილიან პარლამენტში 107 მანდატი მოიპოვა. 2006 წლიდან პარტიის თავმჯდომარე ფრედრიკ რეინფელდტი მთავრობის მეთაურია. ოფიციალური საიტი რიქსდაგის საიტზე ფრაქციის გვერდი დაარქივებული 2007-02-09 საიტზე Wayback Machine. http://www.russwed.ru/pubs.php?lan=rus&num=3&content=ar დაარქივებული 2007-08-04 საიტზე Wayback Machine. http://www.averkiev.com/nyheter/index.php/rus/article_one/politi4eskie_partii/ დაარქივებული 2007-09-28 საიტზე Wayback Machine.
The Beatles' Story

The Beatles' Story — ინგლისური როკ-ჯგუფ The Beatles-ის მეექვსე ამერიკული გრამფირფიტა, რომელიც გამოვიდა 1964 წლის 23 ნოემბერს. დისკში შეტანილია ნაწყვეტები ჯგუფის 1964 წლის კონცერტიდან, ინტერვიუებიდან და სხვა ჩანაწერები. ინფორმაცია საიტზე Discogs ↑ The Beatles' Story AllMusic-ზე ↑ მარში, დეივ; სვენსონი, ჯონ (რედ.). The Rolling Stone Record Guide, პირველი გამოცემა, Random House/Rolling Stone Press, 1979, p. 26. ↑ American album certifications – Beatles, The – The Beatles_ Story. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
ტატარას ხიდი

ტატარას ხიდი (იაპონ. 多々羅大橋 Tatara Ōhashi?) — ვანტური ხიდი, რომელიც ნიშისეტოს გზატკეცილის ნაწილია, აგრეთვე ცნობილი როგორც "შიმანამი კაიდო" (しまなみ海道). ხიდის ცენტრალური გაშლა 890 მეტრია. 2008 წლისთვის ის მსოფლიოში ყველაზე გრძელი ხიდი იყო მთავარი გაშლით ვანტურ ხიდთა შორის სუტონგის ხიდის შემდეგ. გზატკეცილი წარმოადგენს გზებისა და ხიდების სერიას, რომელიც ერთ-ერთი მიმართულებაა ჰონსიუ-სიკოკუს ხიდების პროექტში (აკავშირებს ჰონსიუსა და სიკოკუს კუნძულებს). კურუსიმა-კაიკიოს ხიდიც ამავე მიმართულებაზე მდებარეობს. ხიდი, რომელიც 1999 წლის 1 მაისს გაიხსნა, ორ საავტომობილო ხაზს მოიცავს ორივე მიმართულებით და აქვს დამატებითი ხაზები ველოსიპედების, მოტოციკლეტებისა და ფეხით მოსიარულეთათვის.
Beatles '65

Beatles '65 — ინგლისური როკ-ჯგუფ The Beatles-ის მეშვიდე ამერიკული გრამფირფიტა, რომელიც გამოვიდა 1964 წლის 23 ნოემბერს. ეს არის ბრიტანული Beatles for Sale-ის ამერიკული გამოცემა, რომელშიც არ არის შეტანილი სიმღერები „Eight Days a Week“, „Words of Love“, „Every Little Thing“, „I Don't Want to Spoil the Party“, „What You're Doing“ და „Kansas City/Hey, Hey, Hey, Hey“ — ყველა შეტანილია ალბომში Beatles VI. ყველა სიმღერის ავტორები - ლენონი–მაკ-კარტნი, გარდა მითითებულისა. ინფორმაცია საიტზე Discogs ↑ https://www.allmusic.com/album/r1512 ↑ მარში, დეივ; სვენსონი, ჯონ (რედ.) (1983) The New Rolling Stone Record Guide. ნიუ-იორკი, NY: Random House/Rolling Stone Press. ISBN 0-394-72107-1.  ↑ "Offiziellecharts.de – The Beatles – Beatles '65" (გერმანულად). GfK Entertainment Charts. წაკითხვის თარიღი 16 მაისი 2016. ↑ „The Beatles ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი 16 მაისი 2016. ↑ Canadian album certifications – The Beatles – Beatles '65. Music Canada. ↑ American album certifications – The Beatles – Beatles '65. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
The Early Beatles

The Early Beatles — ინგლისური როკ-ჯგუფ The Beatles-ის მერვე ამერიკული გრამფირფიტა, რომელიც გამოვიდა 1965 წლის 22 მარტს. დისკი კრებულის სახეს ატარებს - სიმღერების უმეტესობა უკვე წარმოდგენილი იყო ალბომზე Introducing... The Beatles. ყდა აღებულია ალბომის Beatles for Sale გაფორმებიდან. Love Me Do – 2:23 Twist and Shout (ფილ მედლი და ბერტ რასელი) – 2:33 Anna (Go to Him) (ართურ ალექსანდრი) – 3:00 Chains (ჯერი გოფინი და კეროლ კინგი) – 2:27 Boys (ლუთერ დიქსონი და უეს ფარელი) – 2:25 Ask Me Why – 2:28 Please Please Me – 2:00 P.S. I Love You – 2:05 Baby It's You (ბერტ ბექარაქი, მაკ დეივიდი და ლუთერ დიქსონი, მითითებულია, როგორც ბარნი უილიამსი) – 2:38 A Taste of Honey (რიკ მარლოუ და ბობი სკოტი) – 2:04 Do You Want to Know a Secret – 1:59 ინფორმაცია საიტზე Discogs ↑ https://www.allmusic.com/album/r1511 ↑ მარში, დეივ; სვენსონი, ჯონ (რედ.). The Rolling Stone Record Guide, პირველი გამოცემა, Random House/Rolling Stone Press, 1979, p. 26. ↑ Canadian album certifications – The Beatles – The Early Beatles. Music Canada. ↑ American album certifications – Beatles, The – The Early Beatles. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
ნოტიო კონტინენტური კლიმატი

ნოტიო კონტინენტური კლიმატი — ჰავა, რომელიც შუა განედებში, ტროპიკული და პოლარული ჰაერის მასების შეჯახების ადგილებში გვხვდება. ნოტიო კონტინენტური კლიმატი სხვადასხვაგვარი ამინდით და სეზონური ტემპერატურის ცვლილებით გამოირჩევა. სეზონური ტემპერატურული ცვლილება შეიძლება 33 °C-ც კი აღწევდეს, მაგრამ, მეტწილად 15-22 °C არის ხოლმე. ტემპერატურული ცვალებადობა იზრდება ყველაზე ცივ და ყველაზე ცხელ თვეებს შორის ჰაერის მასების შიდა ტერიტორიებზე გადმონაცვლებით, ანუ რაც უფრო იკლებს ოკეანის ზომიერი ჰავის გავლენა. ადგილები თვის ყველაზე მაღალი ტემპერატურით - 10 °C-ს ზემოთ - და თვის ყველაზე ცივი ტემპერატურით - -3 °C-ს ქვემოთ - და რომლებიც მშრალი კლიმატის პირობებს არ აკმაყოფილებენ, კლასიფიცირდებიან როგორც კონტინენტური კლიმატის ტერიტორიები. ნოტიო კონტინენტური კლიმატი ყველაზე გავრცელებულია ჩრდილოეთ ამერიკის აღმოსავლეთ და ცენტრალურ ნაწილებში, აღმოსავლეთ ევროპის ნაწილში, ჩრდილო-დასავლეთ აზიის მხარეში, აგრეთვე ყვითელი ზღვის, კორეის ნახევარკუნძულისა და ჩრდილოეთის იაპონიის მომიჯნავედ. სამხრეთ ნახევარსფეროს მხოლოდ მცირე ნაწილებშია აღმოჩენილი. კონტინენტური კლიმატი კიოპენის კლიმატის კლასიფიკაცია Updated world map of the Köppen-Geiger climate classification". University of Melbourne.